# Mangosta bruna de Madagascar

La mangosta bruna de Madagascar (Salanoia concolor) és una espècie de mamífer de la subfamília dels galidins, endèmica de Madagascar.

## Distribució i hàbitat

El seu hàbitat natural són els boscos secs tropicals o subtropicals de l'illa de Madagascar.

## Taxonomia

La mangosta bruna de Madagascar fou descrita per primer cop el 1837 pel zoòleg francès Isidore Geoffroy Saint-Hilaire, amb els nom Galidia unicolor i Galidia olivacea. Ubicà ambdós noms dins del gènere Galidia, juntament amb la mangosta de cua anellada (Galidia elegans), la qual és actualment l'única espècie reconeguda del gènere. No obstant això, el nom d'unicolor havia estat un error d'impremta i es va corregir posteriorment en una fe d'errades i en una nota de Geoffroy Saint-Hilaire. El 1865, John Edward Gray ubicà concolor i olivacea en el seu propi gènere, Galidia, al qual va anomenar Salanoia. El 1882, George Jackson Mivart va separar olivacea del gènere Galidia i la ubicà-la dins el gènere separat Hemigalidia, sense mencionar Salanoia. El 1904, en el seu Index generum mammalium, Palmer va assenyalar que Salanoia, el primer nom que es va publicar, era el nom adequat pel gènere. Tot i que l'any 1939 Glover Morrill Allen encara va distingir dues espècies, que va anomenar Salanoia olivacea i Salanoia unicolor, el 1972 Albignac reconegué una única espècie a la que va anomenar Salanoia concolor. L'any 2010 es va descriure una espècie del gènere Salanoia, Salanoia durrelli.

## Estat de conservació

Es troba amenaçada per la pèrdua d'hàbitat.

## Notes

* ↑ La descripció havia d'aparèixer al Proceedings of the Zoological Society of London de l'any 1864, encara que sovint la revista no sortia l'any que tocava i la descripció de la Salanoia no es publicà fins al maig de 1865.

## Referències

* ↑ (francès) Geoffroy Saint-Hilaire, I. 1837. Notice sur deux nouveaux genres de Mammifères carnassiers, les Ichneumies, du continent africain, et les Galidies, de Madagascar. Comptes rendus hebdomadaires des séances de l'Académie des sciences 5:578–582. Errata.
* 1 2 (anglès) Wozencraft, W.C. 2005. Order Carnivora. Pàg. 532–628 in Wilson, D.E.; Reeder, D.M. (eds.). Mammal Species of the World: a taxonomic and geographic reference. 3rd ed. Baltimore: The Johns Hopkins University Press, 2 vols.; 2142 pàg. ISBN 978-0-8018-8221-0
* ↑ (francès) Geoffroy Saint-Hilaire, I. 1839. Notice sur deux nouveaux genres de mammifères carnassiers, les Ichneumies, du continent African, et les Galidies, de Madagascar. Magasin de Zoologie (2)1:1–39.
* ↑ (anglès) Gray, J.E. 1865. A revision of the genera and species of viverrine animals (Viverridae) founded on the collection in the British Museum. Proceedings of the Zoological Society of London 1864:502–579.
* ↑ (anglès) Mivart, St.G. 1882. On the classification and distribution of the Aeluroidea. Proceedings of the Zoological Society of London 1882:135–208.
* ↑ (anglès) Palmer, T. 1904. Index generum mammalium: a list of the genera and families of mammals. North American Fauna 23:1–984.
* ↑ (anglès) Allen, G.M. 1939. A checklist of African mammals. Bulletin of the Museum of Comparative Zoology at Harvard College 83:1–763.
* ↑ (anglès) Albignac, R. 1972. The Carnivora of Madagascar. Pàg. 667–682 in Battistini, R.; Richard-Vindard, G. (eds.). Biogeography and Ecology in Madagascar. The Hague: W. Junk B.B.; Publishers.
* ↑ (anglès) Durbin, J.; Funk, S.M.; Hawkins, F.; Hills, D.M.; Jenkins, P.D.; Moncrieff, C.B. and Ralainasolo, F.B. 2010. Investigations into the status of a new taxon of Salanoia (Mammalia: Carnivora: Eupleridae) from the marshes of Lac Alaotra, Madagascar (subscription required). Systematics and Biodiversity, published online in advance of print: 15 pp.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :